Βαλντάνιο

Το Βαλντάνιο (ιταλικά: Valdagno) είναι ιταλικός δήμος στην Επαρχία της Βιτσέντσα, στην περιφέρεια του Βένετου.

Ιστορία

Το Βαλντάνιο καταγράφεται για πρώτη φορά σε ένα έγγραφο που σχετίζεται με την εκκλησία του Σαν Κουίρικο (1179), το όνομα του προέρχεται πιθανότατα από τον χείμαρρο Άνιο που το διέσχιζε.L. Chilese, L'origine del nome e del comune di Valdagno, in Quaderni del gruppo storico Valle dell'Agno, n. 31, anno 2006 Δεν υπάρχουν στην περιοχή προιστορικά ευρήματα ούτε ενδείξεις ότι ήταν κατοικημένη πριν το έτος 1000 επειδή το τοπίο ήταν άγριο, αφιλόξενο και κατακλυζόταν συχνά από τα νερά του ρεύματος. Μερκοί ιστορικοί ισχυρίζονται ότι κατοικούσαν στην αρχαιότητα στο Βαλντάνιο Κενομάνοι Γαλάτες με πρωτεύουσα το Τρίσσινο.G. Maddalena e M. Menato, Valdariete. I Celti nell'Alto Vicentino, Valdagno, 2013 Τον 12ο αιώνα το Βαλντάνιο έγινε φέουδο της Οικογένειας Τρισσίνο που οικοδόμησε δύο κάστρα, το πρώτο καταστράφηκε και το δεύτερο ανακαινίστηκε. Το Βισκόντι απέκτησαν διαδοχικά ο Οίκος ντελα Σκάλα (1291), ο Οίκος των Βισκόντι και κατόπιν η Δημοκρατία της Βενετίας (1404). Με την κυριαρχία της Βενετίας ξεκίνησε περίοδος μεγάλης βιοτεχνικής ακμής που στηρίχτηκε στην επεξεργασία σιδήρου και μαλλιού, κτίστηκαν και τα πρώτα εργοστάσια επεξεργασίας μαλλιού και μεταξιού (1700). Μετά την πτώση της Δημοκρατίας το Βαλντάνιο πέρασε στην Αυστροουγγαρία και κατόπιν στο Βασίλειο της Ιταλίας. Η Οικογένεια Μαρτζότο μετέτρεψε την βιοτεχνία του μαλλιού σε βιομηχανία με σύγχρονο και μεγάλο εργοστάσιο (1836). Ο Γκαετάνο Μαρτζότο (1894-1972) προώθησε περισσότερες παρεμβάσεις στον κοινωνικό τομέα όπως αθλητικές εγκαταστάσεις, βρεφονηπιακούς σταθμούς, οίκους ευγηρίας και σχολεία.Noi Cittadini

 Παραπομπές 

Πηγές

Mantese G., Storia di Valdagno, Valdagno, 1966.
Cevese R., Guida a Valdagno antica, Vicenza, 1982.
Bressan G.; Dal Lago M., Politica e società, Valdagno 1968-1995, Valdagno, Asof, 2005.
Comune di Valdagno, Noi cittadini 2005, Guida ai Diritti del comune di Valdagno, Valdagno, Tiziano Motti & C, 2005.
Chilese L., L’Origine del nome e del comune di Valdagno, Valdagno, “Quaderni del gruppo storico Valle dell’Agno”, n.31, 2006.
Maddalena G.; Menato M., Valdariete. I Celti nell’Alto Vicentino, Valdagno, 2013.

Κατηγορία:Δήμοι της Επαρχίας της Βιτσέντσα